Arturo Valls, convertit en ‘Mala persona’, arriba a la Terrassa d’Estiu de Burjassot
2025-07-24

El mes de juliol a Burjassot ha portat amb si una cartellera cinematogràfica amb una bona dosi d’estrenes estiuenques, que es reparteixen entre l’habitual sala fosca del Cinema Tívoli i la recentment oberta Terrassa d’Estiu, a l’Auditori de la Casa de Cultura. A este segon emplaçament arriba, el dimecres 24 i el dijous 25, a les 22.15 h, la nova comèdia protagonitzada per Arturo Valls, Mala persona.

Mala persona es fica en la vida de Pepe, la millor persona del món, fins que descobreix que té una malaltia terminal i que li queden pocs mesos de vida. Per a evitar-li el sofriment als seus sers estimats, Pepe decideix convertir-se en la pitjor persona del món i així allunyar-los d’ell perquè no li troben a faltar quan muira. Malgrat eixe funest panorama, els riures estan assegurats amb una de les comèdies de l’estiu.

Les entrades per a gaudir del millor cinema d’estrena a Burjassot tenen un preu únic de 4 euros i es poden adquirir, telemàticament, en la web del Cinema Tívoli, o en la taquilla, des de mitja hora abans de cada projecció.